CELEX: 32010R0628
Language: mt
Date: 2010-07-15 00:00:00
Title: Regolament tal-Kummissjoni (UE) Nru 628/2010 tal- 15 ta' Lulju 2010 dwar l-offerti kkomunikati għall-importazzjoni tal-qamħirrum fil-kuntest tas-sejħa għall-offerti msemmija fir-Regolament (UE) Nru 462/2010

16.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 182/14
            
         REGOLAMENT TAL-KUMMISSJONI (UE) Nru 628/2010
   tal-15 ta' Lulju 2010
   dwar l-offerti kkomunikati għall-importazzjoni tal-qamħirrum fil-kuntest tas-sejħa għall-offerti msemmija fir-Regolament (UE) Nru 462/2010
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b' mod partikolari l-Artikolu 144(1) tiegħu, b'rabta mal-Artikolu 4 tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 462/2010 (2) fetaħ sejħa għall-offerti għat-tnaqqis massimu fid-dazju tal-importazzjoni fi Spanja tal-qamħirrum minn pajjiżi terzi.
            
         
               (2)
            
            
               Skont l-Artikolu 8 tar-Regolament tal-Kummissjoni (KE) Nru 1296/2008 tat-18 ta’ Diċembru 2008 dwar regoli dettaljati għall-applikazzjoni ta’ kwoti ta’ tariffi għall-importazzjoni ta’ qamħirrum u sorgu fi Spanja u importazzjoni ta’ qamħirrum fil-Portugall (3), il-Kummissjoni tista', skont il-proċedura pprovduta fl-Artikolu 195(2) tar-Regolament (KE) Nru 1234/2007, tiddeċiedi li ma tilqa' l-ebda waħda mill-offerti.
            
         
               (3)
            
            
               B'qies partikulari għall-kriterji msemmija fl-Artikoli 7 u 8 tar-Regolament (KE) Nru 1296/2008, mhuwiex f' loku li jsir tnaqqis massimu fid-dazju.
            
         
               (4)
            
            
               Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Ma għandha tintlaqa' l-ebda offerta minn dawk ikkomunikati bejn il-25 ta' Ġunju u l-15 ta' Lulju 2010 fil-kuntest tas-sejħa għall-offerti għat-tnaqqis fid-dazju tal-importazzjoni tal-qamħirrum imsemmi fir-Regolament (UE) Nru 462/2010.
   Artikolu 2
   Dan ir-Regolament għandu jidħol fis-seħħ fis-16 ta’ Lulju 2010.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Lulju 2010.
      
         
            Għall-Kummissjoni, f'isem il-President,
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 299, 16.11.2007, p. 1.
   
      (2)  ĠU L 129, 28.5.2010, p. 58.
   
      (3)  ĠU L 340, 19.12.2008, p. 57.